Olunaku lumu olwali olw’ebbugumu ennyo, Wakibe yali atambula ng’ayita mu nnimiro y’ebibala okutuusa lwe yasanga ekirimba ky’emizabbibu nga gyengerera ku muti ku ttabi eryali wagguluko. Kye yava agamba nti, “Kino kye kintu ekinaamalawo ennyonta yange,” Yaddako emebega ebigere bitono, n’adduka era n’abuuka, wabula teyasobola kukwata kirimba. Yaddamu okukyuka era n’asinziira n’abuuka waggulu, wabula era teyasobola kukwata kirimba. Yagezaako enfunda eziwera anoge ekibala, naye yalemererwa era n’abivaako. Yavaawo nga munyiivu nnyo ng’ennyindo y’enkata nga bw’agamba nti, “Emizabbibu egyo girabika n’okukaawa gikaawa.”